Konrad Loste

**Konrad LOSTE** estis germana juristo kaj episkopo de la diocezo de Schwerin inter la 23-a de septembro 1482 ĝis sia morto.

## Vivo
Losteo devenis de respektata, burĝa familio en la hansa urbo Wismar, kaj membro de la urba konsilantaro. Li naskiĝis en Wismar inter 1416 kaj 1418. Lia patro, Peter Losteo, estis filo de Wismar-a urbokonsilisto kaj, kun interrompoj, funkciis kiel urbestro de Wismar inter 1428 ĝis sia morto en 1451. Konrado havis fraton kaj fratinon el la unua edziĝo kaj tri duonfratojn el la dua edziĝo de sia patro.

En la somera semestro de 1432, Konrado Losteo komencis siajn studojn ĉe la Universitato de Rostock, ricevinte siajn unuajn akademiajn gradojn en 1436 kiel bakalaŭro pri filozofio. Ĉe la Pasko de 1440, li enskribiĝis en Erfurto, kie supozeble li ricevis la titolon de Doktoro pri Juro, en la 7-a de marto 1455. Kiam la Universitato de Greifswald malfermiĝis en 1456, li estis listigita kiel Doktoro pri Juro kaj instruis tie ĝis 1457.

Jam en 1447, Losteo estis kanoniko en la katedrala kanonikejo de Schwerin kaj ricevis beneficon ekde 1449. Li komence estis kanoniko en Schwerin, poste li estis akceptita en la katedralan kanonikejon de Lübeck, al kiu li tiam apartenis kiel episkopo de Schwerin ĝis 1495. En la administrado de la diocezo de Schwerin, li plenumis la oficon kiel arkidiakono de Tribsees.

La episkopo de Schwerin, Nikolao la 2-a de Pentz, mortis en la 5-a de januaro 1482. La 2-an de julio 1482, Konrado Losteo estis elektita kiel lia posteulo, pagis la respektivajn anatojn al la papo Siksto la 4-a, kaj ricevis papan konfirmon. Aldone al sia stipendio, lia konsiderinda familia riĉaĵo laŭdire ludis rolon en la elekto por la katedrala kanonikejo de la ŝuldiĝinta diocezo. Jam la 23-an de septembro 1482, pluraj dokumentoj konfirmantaj Konrado Losteo kiel episkopon estis eldonitaj. Tamen, en oktobro 1482, li emisiis lubekan dokumenton dum li ankoraŭ estis altranga membro de la katedrala kanonikejo de Lubeko. Lia episkopa konsekro okazis en Bützow la 9-an de marto 1483.

En la sekvaj konfliktoj de sia oficperiodo, li trudis severajn ekleziajn punojn en la Disputo de la katedralo de Rostock inter 1482 kaj 1492 por aserti sian suverenan influon en la hansa urbo kontraŭ la civitanoj, kune kun duko Magnus la 2-a, establante kolegian kanonikejon. La 9-an de majo 1484, episkopo Losteo trudis la ekskomunikon kaj interdikton al certaj individuoj, reprezentantoj de la gildoj kaj la urbo Rostock. Nur per la Interkonsento de Wismar la 20-an de majo 1491, kun la aprobo de la Konsilio de Rostock por la establado de la "Jacobsstift" (aŭ Fondaĵo Sankta Jakobo) kaj la starigo de pekliberiga ŝtono omaĝe al la murdita provosto Thomas Rode, la episkopo Konrado Losteo, en la ĉeesto de la episkopo Johannes von Berkentin de Ratzeburgo, liberigis la urbon Rostock de la malpermeso kaj interdikto.

Konrado Losteo ludis gravan rolon en la kondamno de la meklenburgaj judoj en 1492, ekigita pro sakrilegio supozeble farita komune de ĉiuj judoj de Meklenburgo. Li partoprenis en la tiel nomata Sternberg-a ​​Sakrilegia Proceso, rezulte de kiu 27 judoj estis bruligitaj sur ŝtiparo kaj ĉiuj aliaj, 265 entute, estis devigitaj forlasi la ŝtaton Meklenburgan. Aldone al la Katedrala Disputo, la Sternberg-a Hostia ​​Sakrilegio estis alia evento de superregiona signifo dum la oficperiodo de Konrado Losteo kiel episkopo. Multaj altrangaj figuroj de spirita kaj sekulara potenco ĉeestis la proceson kaj laŭŝajne inspiriĝis sur ĝin en siaj interagoj kun la judoj en siaj propraj teritorioj. Ekzemple, Bogislao la 10-a de Pomerio ankaŭ forpelis la judojn de sia teritorio baldaŭ post la proceso de Sternberg. Moderna esplorado nun konsideras tre verŝajne, ke la proceso de Meklenburgo estis pure denunco de la judoj, kun potencbataloj inter la spiritaj kaj sekularaj regantoj de Meklenburgo ludantaj rolon krom la afero pri antisemitismo.

Episkopo Losteo ankaŭ provis establi ordon en la ekonomiaj kaj financaj cirkonstancoj de sia diocezo. Por devigi la plenumadon pri la statutoj de la Reformacia Sinodo de 1492, li ordonis, konsente kun la dukaj konsilistoj, vizitojn de la monaĥejoj al sia abatejo en 1495. Aldone al la monaĥejo de la malriĉaj klaraninoj en Ribnitz, la du benediktanaj monaĥejoj de Dobbertin kaj Rühn ankaŭ estis vizititaj. La dominikanaj monaĥejoj en la regiono kaj la cistercianoj en Doberan ankaŭ estis vizititaj.

Episkopo Losteo, kun sia jam konsiderinda enspezo en antaŭepiskopaj tempoj, ankaŭ pruvis sin bonfaranto. En 1495, li donacis ĉefaltaron al la katedralo de Sankta Maria de Schwerin kaj al la Preĝejo de Sankta Johano la Evangeliisto. La altarpentraĵo de Schwerin ankoraŭ viziteblas en la preĝejo hodiaŭ kiel la altaro Losteo. Aldone al kapelo donacita en 1501, la altaro en la kolegia preĝejo de Bützow, kiu ankoraŭ ekzistas ĝis la hodiaŭaj tagoj, estas ankaŭ donaco de Konrado Losteo.

Episkopo Konrad Loste mortis la 24-an de decembro 1503 en Bützow. Li estis kaj dediĉita bonfaranto de sia preĝejo kaj unu el la ĉefaj respondeculoj pri la kondamno de multaj senkulpaj judoj.

## Tomboŝtono
Episkopo Loste estis entombigita en la katedralo de Schwerin fronte al la ĉefaltaro. Lia tomboŝtono troviĝis norde de la aliaj episkopaj tomboŝtonoj antaŭ la ĉefaltaro, proksime de norda kolono komence de la norda navo. Dum la novgotika renovigo de la ĥorejo en 1866/67, la ŝtono estis levita kaj forigita de la ĥorejo por pligrandigi la ĥorejon. Dum la procezo, ĝi rompiĝis, nur la pli malgranda, supra parto poste estis metita kiel fragmento en la nordan transepton, la pli granda kaj malsupra parto, la germana historiisto Lisch konjektas, estis verŝajne metita kiel bazo sub la novaj ĥorejaj seĝoj.

## Vidu ankaŭ
* Siksto la 4-a (1414-1484)
* Thomas Rode (1421-1487) germana ekleziulo kaj rektoro de la Universitato de Rostock
* Nikolaus II. von Pentz (1425-1482) germana episkopo de Scherin|https://www.findagrave.com/memorial/237514384/nikolaus-von_pentz
* Inocento la 8-a (1432-1492)
* Jakob Sprenger (1435-1495) germana inkvizitoro
* Magno la 2-a (Meklenburgo) (1441-1503) duko de Meklenburgo
* Johannes von Parkentin (1450-1511) germana episkopo de Ratzeburgo
* Balthasar (Meklenburgo) (1451-1507) Duko de Meklenburgo
* Bogislavo la 10-a (Pomerio) (1454-1523) Duko de Pomerio
* Bernhard Hederich (1533-1605) germana gramatikisto, latinisto kaj pedagogo
* Dieterich Schröder (1670-1753) germana historiisto
* David Franck (1682-1756) germana historiistok rektoro kaj pastoro
* Ernst Deecke (1805-1862) germana historiisto kaj profesoro
* Karl Friedrich Johann Schmaltz (1867-1940) germana evangelia teologo kaj eklezihistoriisto
* Gerd Adolf Ludwig Alpermann (1905-2001) germana evangelia teologo

## Referencoj 
Kategorio:Naskiĝintoj en 1416
Kategorio:Mortintoj en 1503
Kategorio:Naskiĝintoj en la 15-a jarcento
Kategorio:Mortintoj en la 16-a jarcento
Kategorio:Naskiĝintoj en Germanio
Kategorio:Mortintoj en Germanio
Kategorio:Germanaj episkopoj
Kategorio:Germanaj teologoj
Kategorio:Germanaj latinistoj